Er du en af dem, der knap tør åbne rudekurverten, når den tårnhøje varmeregning kommer? Eller er du en af de mere heldige nordjyder, der får din fjernvarme fra en billig leverandør? Selv om det er den samme vare, alle fjernvarmeanlæg leverer, er der stor forskel på priserne. Det viser nye tal fra Energitilsynet, som har samlet priserne fra 405 danske værker indtil august 2017, heraf 107 i Nordjylland. Faktisk prisen for at varme et hus på 130 kvadratmeter op svinge med over 15.000 kroner om året. Billigst i syd For at finde de billigste priser på fjernvarme, skal man ned i den allersydligste del af regionen. Her leverer Mariager Fjernvarmeværk Amba varme til sine kunder for 218 kroner pr. Megawatt-time. Noget, der i sidste ende giver en pris på lige godt 8000 kroner om året for at varme en gennemsnitlig bolig op, viser regnestykket. Omvendt skal borgerne, der får deres varme fra Lørslev Fjernvarmeforsyning Amba ved Hjørring hoste op med væsentligt mere, når regningerne skal betales. Her koster en Megawatt-time nemlig hele 838 kroner, og det betyder, at det på et år kan løbe op i fulde 23.434 kroner for en bolig på 130 kvadratmeter. Artiklen fortsætter efter videoen. De store forskelle på fjernvarmepriserne skal forklares ud fra flere faktorer, lyder det fra Energitilsynet i rapporten. For det første er små forsyninger generelt dyrere, fordi der er færre kunder at fordele de medfølgende udgifter på. For det andet er det også i gennemsnit dyrere at være fjernvarmekunde på landet, fordi varmen skal transporteres længere. Derudover afhænger prisen også af typen af brændsel og effektiviteten på de forskellige værker. I Nordjylland koster fjernvarmen i gennemsnit 454 kroner pr. Megawatt-time. I skemaet herunder kan du se priserne for i alt 107 nordjyske varmeværker , så du kan blive klogere på, om din fjernvarme er dyrere eller billigere end gennemsnittet.

Referat:
Fjernvarmepriserne kan svinge helt op til 15.000 kroner for en husstand fra kraftværk til kraftværk i Nordjylland. Vi har samlet tallene, så du kan sammenligne.